খান্ডভি (খাদ্য)
খান্ডভি ( গুজরাটি : ખાંડવી khāṇḍvi ), পাটুলি, দহিবাদি বা সুরালিচি বড়ি (মারাঠি: सुरळीची वडी) নামেও পরিচিত, এই খাবারটি ভারতের মহারাষ্ট্রীয় রন্ধনশৈলী ও গুজরাটি রন্ধনশৈলীর একটি সুস্বাদু পরিচিত খাবার । এটি হলুদাভ বর্নের এবং শক্ত গোলাকার বেলন আকৃতির হয়। এটি প্রাথমিকভাবে বেসন এবং দই দিয়ে তৈরি হয়। খান্ডভি খাবারটি সারা ভারতের বিভিন্ন অঞ্চলে সহজেই পাওয়া যায়। এটি সাধারণত স্বল্প ক্ষুধা নিবারণের জন্য জলখাবার হিসাবে খাওয়া হয়। অনেকে বাড়িতে এটি তৈরি করার পরিবর্তে স্থানীয় দোকান থেকে কিনতে পছন্দ করেন। এটি মাঝে মাঝে রসুনের চাটনির সাথে পরিবেশন করা হয়।